stanford-oval/wikipedia huggingface dataset:
Welcome to the Jungle
שימוש בטלוויזיה, בקולנוע ובמשחקי וידאו

השיר מופיע במשחק Grand Theft Auto: San Andreas בתחנת הרדיו של המשחק Radio X, וכן הופיע בטריילר השני של המשחק. השיר מופיע במשחקGuitar Hero III: Legends of Rock; בה ניתן לשחק בדמותו של סלאש, המופיעה במשחק. השיר משמש כהמנון לא רשמי של קבוצת הפוטבול האמריקאית סינסינטי בנגלס שהאצטדיון שלה מכונה "הג'ונגל". השיר הופיע בסרטים הוליוודיים רבים ובסדרות טלוויזיה.
הסרטים בהם מופיע השיר, ברשימה דלהלן:
משחק המוות (1988)
הישען עליי (1989)
התוכנית (1993)
סלינה (1997)
מגה-מוח (2010)
ראיון סוף (2014)
איך להיות רווק (2016)
ג'ומנג'י: שורדים בג'ונגל (2017)
סרט לגו נינג'גו (2017)
ג'ומנג'י: השלב הבא (2019)
ת'ור: אהבה ורעם (2022)
הערות שוליים

↑  "Guns N' Roses". Official Charts Company. נבדק ב-2008-12-17.
↑  "AXL ROSE & GNR Articles : Hit Parader March 1988". אורכב מהמקור ב-3 בנובמבר 2007. נבדק ב-22 באוקטובר 2020. {{cite web}}:  (עזרה)תחזוקה - ציטוט: unfit URL (link)
1 2  "Just a Little Patience". Spin. ביולי 1999. נבדק ב-19 בדצמבר 2011. {{cite journal}}:  (עזרה)
↑  Brown, Lane (26 באוגוסט 2008). "Exclusive Excerpt: Stephen Davis's 'Watch You Bleed: The Saga of Guns N' Roses'". Vulture.com. נבדק ב-4 במאי 2015. {{cite web}}:  (עזרה)
↑  "Welcome To The Jungle". Here Today... Gone To Hell!. נבדק ב-2008-12-17.
1 2  McKagan, Duff; Mohr, Tim (2010). It's So Easy (and other Lies). New York: Simon & Schuster. pp. 42–43, 97.
↑  Bozza, Anthony; Slash (2007). Slash. New York: Harper Entertainment. pp. 108–109.
↑  "Top500_Heavy_Metal_Songs.html".
↑  "40 greatest metal songs (40 - 31)". VH1. אורכב מ-המקור ב-13 בספטמבר 2006. נבדק ב-2008-12-18. {{cite web}}:  (עזרה)
↑  "spreadit.org music". 1 בינואר 2009. אורכב מ-המקור ב-4 בינואר 2009. נבדק ב-7 בפברואר 2009. {{cite web}}:  (עזרה)
↑  "GTA: San Andreas soundtrack listing". Eurogamer.net. 26 באוקטובר 2004. {{cite news}}:  (עזרה)
↑  "Bengals Fans, It's Time to Rule The Jungle!". Bengals.com.
↑  "Guns N' Roses is about to make more money in Cincinnati: Creating a Bengals music playlist". Cincinnati.com.
↑  Tangcay, Jazz (2022-07-09). "How 'Thor: Love and Thunder' Uses the Music of Guns N' Roses to Tell a Story". Variety (באנגלית אמריקאית). נבדק ב-2022-07-26.
↑  "The 10 Best Uses Of Guns N' Roses Songs In Movies". ScreenRant (באנגלית אמריקאית). 2021-02-04. נבדק ב-2022-07-26.
↑  Songfacts. "Welcome To The Jungle by Guns N' Roses - Songfacts". www.songfacts.com (באנגלית). נבדק ב-2022-07-26.
↑  "Guns N' Roses' Biggest Movie and Soundtrack Moments". Ultimate Classic Rock (באנגלית). נבדק ב-2022-07-26.
| --- | --- |
בקרת זהויות :  MusicBrainz work: 59c72d60-289b-3921-aa41-16a65fbbdeef
אופל אולימפיה

| --- | --- |

 מאפיינים כלליים
 יצרן:  אופל
 שנות ייצור:  1935 עד 1970
 הרכבה:  גרמניה גרמניה
 מודל קודם:  אופל אסקונה, אופל רקורד
 מודל אחריו:  אופל אולימפיה רקורד 
 סיווג:  משפחתית
 מפרט טכני
 מנוע:  בנזין 1.3 סמ"ק, 1.5 סמ"ק
 
אופל אולימפיה (בגרמנית: Opel Olympia) הוא מודל רכב משפחתי תוצרת חברת אופל מוטורס הגרמנית. תחילת יצורו החל ב-1935 עד 1970 עם הפסקות בזמן מלחמת העולם השנייה 1940- 1947 והפסקה נוספת בשנים (1953 עד 1967).
מודל הרכב הוצג לראשונה בפברואר 1935 בתערוכת מכוניות בברלין. השם "אולימפיה" נקבע לקראת משחקי האולימפיאדה אשר היו אמורים להיערך שנה מאוחר יותר בגרמניה.
מתחילת יצור הרכב ועד מלחמת העולם השנייה נבנו שתי גרסאות:
מ-1935 עד 1937 היה הרכב עם מנוע 1.3 ליטר ומ-1937 עד 1940 גרסת ה OL38 עם מנוע 1.5 ליטר.
היסטוריה > אופל אולימפיה 1935–1937

הרכב בעל מנוע בנפח 1.3 ליטר, 4 צילינדרים, 4 מושבים המסוגל להגיע למהירות 95 קמ"ש. תחילה יוצר הרכב עם תיבה בת 3 הילוכים ומשנת 1937 יוצרו מכוניות עם 4 הילוכים.
הרכב הוצע בשני דגמים:
שתי דלתות משפחתי
שתי דלתות קבריולה
היסטוריה > אופל אולימפיה 1937–1940 וגם 1947–1949

מנוע חדש הורכב באופל בשנת 1937 בעל נפח 1.5 ליטר אשר הביא את המכונית למהירות מרבית של 112 קמ"ש.
בזמן מלחמת העולם השנייה חברת אופל, שהייתה בבעלות ג'נרל מוטורס, הולאמה על ידי הנאצים וייצרה כלי רכב צבאיים בלבד. רק לאחר סיום המלחמה ונפילתם של הנאצים חזרה החברה לבעלות ג'נרל מוטורס. הדגם הראשון שיצא לחברה לאחר המלחמה הוא אופל אולימפיה.
היסטוריה > אופל אולימפיה 1950–1953

בשנת 1950 קיבלה אופל אולימפיה מראה חדש ומודרני אך מבוסס על האוטו המקורי. בשלוש שנות יצור נמכרו 160,000 רכבים.
היסטוריה > אופל אולימפיה רקורד 1953–1957

בשנת 1957 קיבלה אופל אולימפיה מראה חדש ושונה לגמרי מאולימפיה המקורית. הרכב נקרא בשם חדש 'אופל אולימפיה רקורד'. הדגם הספציפי הצליח מאוד ובעקבותיו נולד דגם חדש: 'אופל רקורד' אשר לא היה קשור יותר למודל אולימפיה ויוצר עד שנת 1989.
היסטוריה > אופל אולימפיה A

אופל אולימפיה A יוצרה לראשונה בשנת 1967. הדגם היה סוג משופר ומאובזר יותר של אופל קדט B. המודל נכשל ותוך שלוש שנים ירד מפס היצור כאשר הוחלף על ידי אופל אסקונה.
תמונות

אופל אולימפיה 1935 - 1937
אופל אולימפיה 1937 - 1939, 1947 - 1949
אופל אולימפיה 1950 - 1953
אופל אולימפיה 1954-1953
אגתה גיימו

אגתה גיימו (בצרפתית: Agathe Guillemot; נולדה ב-11 ביולי 1999) היא אתלטית צרפתייה, אלופת אירופה באולם (אפלדורן 2025) וזוכת מדליית ארד באליפות אירופה (רומא 2024) בריצת 1500 מטר.
ביוגרפיה > 2021 > סגנית אלופת אירופה עד גיל 23

באליפות אירופה עד גיל 23 שנערכה בטאלין שבאסטוניה ביולי זכתה במדליית כסף בריצת שליחות 4x400 מטר, לאחר שהשתתפה בשלב המוקדמות.
ביוגרפיה > 2023

באליפות העולם שנערכה בבודפשט שבהונגריה באוגוסט סיימה במקום 32 בריצת 1500 מטר בתוצאה של 4:06.18 דקות.
ביוגרפיה > 2024

באליפות העולם באולם שנערכה בגלאזגו שבממלכה המאוחדת במרץ סיימה במקום שביעי בריצת 1500 מטר בתוצאה של 4:04.94 דקות.
ביוגרפיה > 2024 > מדליית ארד באליפות אירופה

באליפות אירופה שנערכה ברומא שבאיטליה ביוני זכתה במדליית ארד בריצת 1500 מטר בתוצאה של 4:05.69 דקות, אחרי קיארה מגין מאירלנד (4:04.66 דקות) וג'ורג'יה בל מהממלכה המאוחדת (4:05.33 דקות).
באולימפיאדת פריז שנערכה באוגוסט סיימה במקום תשיעי בריצת 1500 מטר בתוצאה של 3:59.08 דקות. בשלב חצי הגמר קבעה שיא צרפת חדש של 3:56.69 דקות.
ביוגרפיה > 2025 > אלופת אירופה באולם

באליפות אירופה באולם שנערכה באפלדורן שבהולנד במרץ זכתה במדליית זהב בריצת 1500 מטר בתוצאה של 4:07.23 דקות, לפני סלומה אפונסו מפורטוגל (4:07.66 דקות) ורבי וולקוט-נולאן מההמלכה המאוחדת (4:08.45 דקות).
שיאים אישיים

ריצת 1500 מטר: 3:56.69 דקות (2024), שיא צרפת
ריצת 1500 מטר: 4:04.64 דקות (2024), שיא צרפת
אלפונס קאן

| --- | --- |

 לידה:  14 במרץ 1870 וינה, האימפריה האוסטרו-הונגרית 
 פטירה:  24 בספטמבר 1948 (בגיל 78) לונדון, הממלכה המאוחדת 
 מדינה:  צרפת 
 
אלפונס קאן (בצרפתית: Alphonse Kann) (14 במרץ 1870, וינה – 1948, לונדון) היה אספן אמנות צרפתי ממוצא יהודי. בילדותו היה חברו למשחקים של הסופר מרסל פרוסט, שנותר חברו גם בבגרותם. פרוסט שילב כמה מתכונותיו של קאן בדמותו של שארל סוואן ברומן בעקבות הזמן האבוד.
אספן אמנות

פריזאים נהגו לומר כי השם "קאן", הכתוב בשתי n ‏(Kann), הוא "השיא של השיק". קאן נודע בטעמו האנין ובאינסטינקט האספנות המחודד שלו. בשנת 1927 הוא זעזע את עולם האמנות כשמכר את רוב אוסף ציורי האולד מאסטר שלו (שכלל יצירות מאת ברויגל, צ'ימבואה, פרגונאר, פולאיוולו, רובנס וטינטורטו) במכירה פומבית בבית המכירות האמריקאי American Art Association בעיר ניו יורק. זאת, על מנת להתמקד ברכישת אמנות מהמאה ה-19 והמודרנית, אשר אותה אסף באינטנסיביות בעשור הבא.
ביזת האוסף על ידי הנאצים

בשנת 1938 עזב קאן את צרפת לאנגליה, מבלי לערוך רשימה מסודרת של אוסף האמנות האקלקטי שלו, אשר נותר באחוזתו שבסן-ז'רמן-אן-לה. באוקטובר 1940 נבזז האוסף על ידי הכובשים הנאצים. כחלק מהביזה נלקחו 1,400 ציורים, פסלים וחפצי אמנות, אשר הועברו תחילה למוזיאון הלובר ולאחר מכן לגלריה ז'ה דה פום. שם הם תועדו על ידי יחידת הביזה הנאצית במבצע רוזנברג. חלק מהפריטים הועברו מאוחר יותר לגרמניה או אוסטריה. קאן הצליח להשיב לידיו רק חלק קטן מאוספו לפני מותו באנגליה בשנת 1948. אמנם הוא לא הספיק לראות זאת, אך הרשימה הנאצית של אוספו הגיעה לכדי 60 עמודים מודפסים.
השבת יצירות לאחר המלחמה

עשרות שנים לאחר המלחמה, נמצאו כמה מציוריו של קאן במוזיאונים נחשבים ברחבי אירופה וארצות הברית. כך למשל, בשנת 2008 הושב ליורשיו של קאן הציור Smoke Over Rooftops ("עשן מעל גגות"), שצויר בשנת 1911 על ידי פרנאן לז'ה. הציור הוחזר לאחר חקירה שארכה 11 שנים על ידי מכון האמנויות של מיניאפוליס.
בשנות ה-90 התגלו שמונה כתבי יד עתיקים מאוספו של קאן בכספות בית המכירות וילדנשטיין ושות', כשעליהם מספרי קטלוג נאציים אופייניים ("KA 879" עד "KA 886", בעיפרון אדום), שנכתבו ככל הנראה על ידי ברונו לוזה בעת שהכין את קטלוג הביזה הנאצי בגלריה ז'ה דה פום. גילוי כתבי היד האבודים הוביל לתביעה של יורשי קאן נגד בית המכירות וילדנשטיין ושות'.
הערות שוליים

1 2  Feliciano, Hector. "The Lost Museum: The Nazi Conspiracy to Steal the World's Greatest Art", Basic Books, 1997, p. 111.
↑  Paysage, pop.culture.gouv.fr (בצרפתית)
↑  Riding, Alan. "Göring, Rembrandt and the Little Black Book", New York Times, 26 March 1996.
↑  Cultural Plunder by the Einsatzstab Reichsleiter Rosenberg: Database of Art Objects at the Jeu de Paume
↑  "Museum returns Leger painting found to be Nazi loot", Auction Central News, Associated Press, 1 November 2008.
↑  Combs, Marianne. "MIA returns painting stolen by Nazis", Minnesota Public Radio, 30 October 2008.
↑  Museum returns painting found to be Nazi loot, NBC News, 31 October 2008.
↑  PHILIPPE DAGEN ET EMMANUEL DE ROUX, A la recherche des tableaux perdus d'Alphonse Kann, Le Monde, ‏19 באוקטובר 1999
↑  Feliciano, Hector. "The Lost Museum: The Nazi Conspiracy to Steal the World's Greatest Art", Basic Books, 1997, p. 110.
↑  Feliciano, Hector. "The Lost Museum: The Nazi Conspiracy to Steal the World's Greatest Art", Basic Books, 1997, pp. 185-189.
↑  Warin v Wildenstein & Co., Inc., Justia Law.
| --- | --- |
בקרת זהויות :  GND: 129374210  ISNI: 0000 0000 1735 6389  SNAC: w6k37rv3  SUDOC: 195374940  VIAF: 70006976   WorldCat (עם VIAF): 70006976 
"הדרך, נוף במדון", מאת אלבר גלז משנת 1911, ציור שמן על בד, 146.4 × 114.4 ס"מ. הוצג ב"סלון דז אנדפנדנט" (Salon des Indépendants) בשנת 1911, ב"סלון דז אנדפנדנט" בבריסל באותה שנה, בגלריות J. Dalmau בברצלונה בשנת 1912, ובגלריה לה בואטי (Galerie La Boétie) ב"סלון לה סקשן ד'ור" (Salon de La Section d'Or) בשנת 1912. היצירה נבזזה על ידי הנאצים מביתו של קאן במהלך מלחמת העולם השנייה, והוחזרה לבעליה החוקיים בשנת 1997.
היצירה "כינור ותחריט" הייתה חלק מאוספו של קאן. במהלך מלחמת העולם השנייה, כאשר קאן נמלט מפריז עקב רדיפות הנאצים, אוספו נבזז על ידי הכוחות הנאצים. לאחר המלחמה, חלק מהיצירות מאוספו של קאן התגלו במקומות שונים, כולל מוזיאונים ובאוספים פרטיים. היצירה נמצאת ברשות מוזיאון המטרופוליטן לאמנות.
אקולוגיה חברתית

אקולוגיה חברתית היא זרם מחשבתי קרוב לאנרכיזם העוסק ביחסים בין אוכלוסיות של בני האדם ובין הסביבה שלהן.
אקולוגיה חברתית היא, לדברי פרשנייה:
"ביקורת קוהרנטית ועמוקה על המגמות החברתיות הפוליטיות האנטי-אקולוגיות הנוכחיות" כמו גם "גישה משקמת, אקולוגית, קהילתנית ומוסרית לחברה".
אקולוגים חברתיים מאמינים כי מתרחש משבר אקולוגי ושהוא תוצר של הקפיטליזם. הם מאמינים כי לא רק מספר האנשים, אלא גם הדרך בה אנשים מתייחסים זה לזה היא מהגורמים למשברים הכלכליים, החברתיים והאקולוגיים המתרחשים לטענתם. צריכת יתר, התמקדות בייצור ותרבות הצריכה הם לפיכך תסמינים, שנובעים מנושא עמוק יותר בעל הקשרים אתיים בתוך החברות.
אקולוגיה חברתית היא אחד מזרמי המחשבה המשפיעים ביותר בחשיבה הסביבתית ובהגות האקו-אנרכיסטית בתוך האנרכיזם. היא מקושרת לרעיונות וליצירות של מארי בוקצ'ין, שכתב על נושאים אלה החל משנות ה-1950 ועד מותו, ואשר החל משנות 1960 שילב נושאים אלה יחד עם אנרכיזם חברתי מהפכני. יצירותיו כוללות את "אנרכיזם לאחר מחסור", "לעבר חברה אקולוגית" ו"האקולוגיה של החופש". ורבות אחרות.
אקולוגיה חברתית טוענת כי שורשי המשבר הסביבתי נמצאים ביחסי השליטה בין אנשים. השליטה על הטבע נתפסת כתוצאה של שליטה בתוך החברה, אבל דבר זה הגיע לדרגת משבר רק בתוך הקפיטליזם. במילותיו של מארי בוקצ'ין:
אוניברסיטת קליפורניה באירוויין מעניקה תואר ראשון באקולוגיה חברתית.
ראו גם

מארי בוקצ'ין
אקו-אנרכיזם
צדק סביבתי
ישמעאל
תיעוש
הערות שוליים

↑  http://www.social-ecology.org/harbinger/vol3no1/movements.html(הקישור אינו פעיל, 16.6.2020)
| --- | --- |
בקרת זהויות :  NLI: 987007530275005171
Ultimate Collection (אלבום של אנסטייז'ה)

Ultimate Collection (בעברית: אוסף אלטימטיבי) הוא אלבום אוסף של הזמרת-יוצרת האמריקאית אנסטייז'ה. אלבום האוסף יצא לאור על ידי חברת התקליטים סוני מיוזיק אנטרטיינמנט ב-6 בנובמבר 2015.
עם יציאתו נכנס האלבום אל המקום העשירי במצעד האלבומים הבריטי.
רקע

אלבום האוסף מכיל אוסף של שירים של הזמרת מכל השנים של הקריירה שלה בתוספת שני שירים חדשים: "Take This Chance" שגם שימש כסינגל הראשון מהאלבום וגרסת כיסוי לשיר "Army of Me" של הזמרת-יוצרת האמריקאית כריסטינה אגילרה.
אף על פי שהאלבום כולל שירים של הזמרת מכל מיני שנים בקריירה שלה, ישנה היעדרות של שירים מתוך אלבומה Heavy Rotation, שנובע ככל הנראה מהעובדה כי הזמרת אמרה שלא אהבה את הסאונד שהוביל את האלבום ושהיא לא תשתמש בו יותר.
אלבום זה יצא על מנת לסיים את החוזה בינה לבן חברת התקליטים סוני מיוזיק אנטרטיינמנט בה הייתה חתומה במשך 9 שנים.
קידום

ב-31 באוקטובר אנסטייז'ה הופיע בתוכנית "Heaven Night Club" עם גרסת הכיסוי של "Army of Me" וביחד עם מספר שירים נוספים. ב-4 בנובמבר באותה השנה, היא התראיינה לתוכנית הרדיו BBC Radio Wales ויומיים לאחר מכן התראיינה גם לתוכנית "Lorraine".
יום לאחר יציאת האלבום, היא התראיינה בשנית בתוכנית הרדיו "BBC Radio 2" ואף ביצעה שם שני שירים. לאחר מכן, היא הופיעה גם בהגרלת הלוטו.
רשימת רצועות

| Ultimate Collection> מס' | Ultimate Collection> שם | Ultimate Collection> משך | Ultimate Collection>  | Ultimate Collection>  | Ultimate Collection>  | Ultimate Collection>  | Ultimate Collection>  | Ultimate Collection>  | Ultimate Collection>  |
| --- | --- | --- | --- | --- | --- | --- | --- | --- | --- |
| 1. | I'm Outta Love  | 4:03 |  |  |  |  |  |  |  |
| 2. | Left Outside Alone  | 4:16 |  |  |  |  |  |  |  |
| 3. | Sick and Tired  | 3:29 |  |  |  |  |  |  |  |
| 4. | Paid My Dues  | 3:20 |  |  |  |  |  |  |  |
| 5. | Not That Kind  | 3:20 |  |  |  |  |  |  |  |
| 6. | Welcome to My Truth  | 4:03 |  |  |  |  |  |  |  |
| 7. | You'll Never Be Alone  | 4:37 |  |  |  |  |  |  |  |
| 8. | Pieces of a Dream  | 4:01 |  |  |  |  |  |  |  |
| 9. | Heavy on My Heart  | 4:26 |  |  |  |  |  |  |  |
| 10. | One Day in Your Life (European Version)  | 3:27 |  |  |  |  |  |  |  |
| 11. | Cowboys & Kisses  | 4:40 |  |  |  |  |  |  |  |
| 12. | Why'd You Lie to Me  | 3:42 |  |  |  |  |  |  |  |
| 13. | Love Is a Crime  | 3:19 |  |  |  |  |  |  |  |
| 14. | I Belong to You (El Ritmo de la Pasion)  | 4:26 |  |  |  |  |  |  |  |
| 15. | Army of Me  | 3:25 |  |  |  |  |  |  |  |
| 16. | Take This Chance  | 4:24 |  |  |  |  |  |  |  |
| משך כולל: | משך כולל: | 62:58 |  |  |  |  |  |  |  |
מיקומי שיא

|   ‏‏‏  מצעדים ודירוגים (2015-16)> מדינה |   ‏‏‏  מצעדים ודירוגים (2015-16)> מצעד |   ‏‏‏  מצעדים ודירוגים (2015-16)> מיקום שיא |
| --- | --- | --- |
|  איטליה | מצעד האלבומים האיטלקי | 27 |
|  אירלנד | מצעד האלבומים האירי | 98 |
|  גרמניה | GfK – טופ 100 | 65 |
|  הולנד | מצעד 100 האלבומים ההולנדיים | 69 |
|  הממלכה המאוחדת | מצעד האלבומים הבריטי | 10 |
|  הממלכה המאוחדת | מצעד האלבומים הדיגיטליים | 13 |
|  ולוניה | אולטראטופ 40 | 133 |
|  ספרד | PROMUSICAE | 51 |
|  סקוטלנד | מצעד האלבומים הסקוטי | 11 |
|  פלנדריה | אולטראטופ 50 | 78 |
|  שווייץ | המצעד השווייצרי | 41 |
נתוני מכירות

| מקום | תארים | מכירות |
| --- | --- | --- |
| בריטניה (BPI) | כסף | 60,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 6 בנובמבר 2015 | תקליטור • הורדה דיגיטלית | סוני מיוזיק |  |
הערות שוליים

↑  סאם ווטרס, לואיס ביאנקיליו, דאלאס אוסטין, גלן באלרד, ריק וויק, ריצ'י ג'ונס, מייקל ביאנקיליו, בן מודי,
ג'יי באומגרדנר, ג'ון שנקס, דייוויד הודג'ס, דה שדואומן, גרג לאוסון, ארוס ראמזוטיטי, קלאודיו גיודטי, ג'יימי הארטמן, MdL, טום מרדית', ראיין לאודר
1 2 3 4  Anastacia - Ultimate Collection, Discogs (באנגלית)
↑  Official Albums Chart Top 100 | Official Charts Company, www.officialcharts.com (באנגלית)
↑  "British album certifications – Anastacia – Ultimate Collection". British Phonographic Industry. 23 December 2016. Retrieved 4 January 2017. Select albums in the Format field. Select Silver in the Certification field. Type Ultimate Collection in the "Search BPI Awards" field and then press Enter.
↑  Ultimate Collection by Anastacia (באנגלית בריטית), נבדק ב-2020-01-25
↑  Ultimate Collection by Anastacia (בAustralian English), נבדק ב-2020-01-25
↑  Ultimate Collection by Anastacia (באנגלית אמריקאית), נבדק ב-2020-01-25
↑  The Ultimate Collection, 2015-11-06, נבדק ב-2020-01-25
| אנסטייז'ה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Not That Kind • Freak of Nature • Anastacia • Heavy Rotation • It's a Man's World • Resurrection • Evolution • Our Songs |  |
| אלבומי אוסף | Pieces of a Dream • Ultimate Collection |  |
| אלבומי הופעה | A 4 App |  |
| סינגלים | "I'm Outta Love" • "Not That Kind" • "Cowboys & Kisses" • "Made for Lovin' You" • "Paid My Dues" • "One Day in Your Life" • "Boom" • "Why'd You Lie to Me" • "You'll Never Be Alone" • "Love Is a Crime" • "Left Outside Alone" • "Sick and Tired" • "Welcome to My Truth" • "Heavy on My Heart" • "Pieces of a Dream" • "I Belong to You (Il Ritmo della Passione)" • "I Can Feel You" • "Absolutely Positively" • "Defeated" • "Dream On" • "Best of You" • "Stupid Little Things" • "Staring at the Sun" • "Army of Me" • "Caught in the Middle" • "Supergirl" |  |
| השתתפות בסינגלים | "Everything Burns" • "Stalemate" • "Burning Star" |  |
| אלבומי וידאו | The Video Collection • Live at Last |  |
| סיבובי הופעות | Live at Last Tour • Heavy Rotation Tour • Here Come the Girls • Resurrection Tour • Ultimate Collection Tour • Evolution Tour |  |
| --- | --- |
בקרת זהויות :  MusicBrainz release group: fa64b076-27e7-4dc7-9ff9-45b6af350768
אימה אמריקאית

| --- | --- |

 סוגה:  אימה   אנתולוגיה   מותחן
 יוצרים:  ראיין מרפי   בראד פלצ'וק
 כותבים:  ראיין מרפי   בראד פלצ'וק   ג'ניפר סולט   ג'יימס וונג   טים מיניר   ג'סיקה שרזר
 שחקנים:  רשימת הדמויות
 פסקול:  סזאר דבילה-איריזארי   צ'ארלי קלאוזר   ג'יימס ס. לוין
 ארץ מקור:  ארצות הברית ארצות הברית
 שפות:  אנגלית
 מקום התרחשות:  לוס אנג'לס, ניו אורלינס 
 מספר עונות:  12 
 מספר פרקים:  128 
 תוכנית המשך:  סיפורי אימה אמריקאים
 הפקה
 מפיק:  אלקסיס מרטין ודול   פטריק מקי
 מפיקים בפועל:  דנטה די לורטו   בראד פלצ'וק   ראיין מרפי  טים מיניר
 חברת הפקה:  פוקס המאה ה-20   ראיין מרפי הפקות
 הפצה:  פוקס המאה ה-20 בטלוויזיה, הולו, נטפליקס, דיסני+ 
 עורכים:  בראדלי ביוקר   דוק קרוצר
 אתר צילומים:  אולפני פרמאונט   לוס אנג'לס, קליפורניה
 צלמים:  כריסטופר באפה   ASC
 טכניקת צילום:  מצלמה יחידה 
 מוזיקה:  ג'יימס לוין 
 אורך פרק:  40 - 70 דקות
 שידור
 רשת שידור:  FX
 רשת שידור בישראל:  yes דיסני+
 פורמט (תמונה):  HDTV
 פורמט (קול):  דולבי דיגיטל
 תקופת שידור מקורית:  5 באוקטובר 2011 – הווה
 קישורים חיצוניים
 אתר רשמי
 דף התוכנית ב-IMDb
 
אימה אמריקאית (באנגלית: American Horror Story; בתרגום חופשי: סיפור אימה אמריקאי) היא סדרת אימה אנתולוגית אמריקאית שנוצרה והופקה על ידי ראיין מרפי ובראד פלצ'וק(אנ'). הסדרה משודרת ברשת FX האמריקאית.
"אימה אמריקאית" התקבלה באהדה על ידי מבקרי הטלוויזיה, צוות השחקנים זכה לשבחים וג'סיקה לאנג בפרט אשר זכתה בפרס אמי, פרס גלובוס הזהב ובפרס גילדת שחקני המסך על משחקה בסדרה. הסדרה גורפת באופן עקבי אחוזי רייטינג גבוהים.
העונה הראשונה, בית הרצח, מתרחשת בלוס אנג'לס, קליפורניה, ב-2011, ובמרכזה משפחה שעוברת לגור בבית רדוף על ידי דייריו לשעבר. העונה השנייה, המוסד הסגור, מתרחשת במסצ'וסטס ב-1964 ועוקבת אחר סיפוריהם של המטופלים והצוות של מוסד למשוגעים מורשעים. העונה השלישית, הכישוף, מתרחשת בניו אורלינס, לואיזיאנה, בשנת 2013, ועוקבת אחר ברית של מכשפות שמתמודדות מול מי שרוצה להשמיד אותן. העונה הרביעית, פריק שואו, מתרחשת ביופיטר, פלורידה, במהלך שנת 1952 ומתרכזת סביב אנשי מופע פריק שואו אמריקאי ומאבק ההישרדות שלהם. העונה החמישית, המלון, מתרחשת בלוס אנג'לס, קליפורניה, במהלך שנת 2015 ומתמקדת בצוות ובאורחים של מלון על טבעי. העונה השישית, רואנוק, מתרחשת בצפון קרוליינה בשנים 2014–2016 ומתמקדת בבית חווה מבודד רדוף על ידי המושבה רואנוק שנהרסה. העונה השביעית, הכת, מתרחשת בשנת 2016 במישיגן, ובמרכזה כת המטילה אימה על התושבים לאחר הבחירות לנשיאות שנערכו באותה השנה. העונה השמינית, אפוקליפסה, מציגה את המכשפות מהכישוף כשהן נלחמות באנטיכרייסט מבית הרצח כדי למנוע את האפוקליפסה. העונה התשיעית, 1984, מתרחשת מחוץ ללוס אנג'לס במהלך שנות ה-80 ומתמקדת בצוות של מחנה קיץ שנפתח מחדש לאחר טבח 14 שנים קודם לכן. העונה העשירית, 10 בת שני חלקים, מתמקדת במשפחה בשנת 2021 בפרובינסטאון, מסצ'וסטס, בחלקה הראשון, Red Tide, שם הם פוגשים את תושביה האמיתיים של העיירה, ומאוחר יותר, במחצית השנייה שלה, Death Valley, קבוצה של סטודנטים יוצאת לקמפינג ומוצאת את עצמה בקונספירציה המערבת חייזרים במקלט. העונה האחת עשרה, ניו יורק, מתרחשת בניו יורק של שנות ה-80, ומתמקדת בשורה של רציחות שבהן מעורבים גברים הומוסקסואלים, כמו גם בהופעתו של וירוס חדש. בינואר 2020, רשת FX חידשה את הסדרה לשלוש עונות נוספות, כולל העונה האחת עשרה, ששדורה באוקטובר 2022. העונה השתים עשרה שודרה שנה לאחר מכן, בספטמבר 2023.
בישראל שודרה הסדרה ב־yes. ומוזרמת בשירות דיסני+.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 12 | 12 | 5 באוקטובר 2011 | 21 בדצמבר 2011 |
|  | 2 | 13 | 13 | 17 באוקטובר 2012 | 23 בינואר 2013 |
|  | 3 | 13 | 13 | 9 באוקטובר 2013 | 29 בינואר 2014 |
|  | 4 | 13 | 13 | 8 באוקטובר 2014 | 21 בינואר 2015 |
|  | 5 | 12 | 12 | 7 באוקטובר 2015 | 13 בינואר 2016 |
|  | 6 | 10 | 10 | 14 בספטמבר 2016 | 16 בנובמבר 2016 |
|  | 8 | 10 | 10 | 12 בספטמבר 2018 | 14 בנובמבר 2018 |
|  | 9 | 9 | 9 | 18 בספטמבר 2019 | 13 בנובמבר 2019 |
|  | 10 | 10 | 10 | 25 באוגוסט 2021 | 20 באוקטובר 2021 |
|  | 11 | 10 | 10 | 19 באוקטובר 2022 | 16 בנובמבר 2022 |
|  | 12 | 9 | 9 | 20 בספטמבר 2023 | 24 באפריל 2024 |
רקע

הסדרה היא אנתולוגית וכל עונה נתפסת כמיני-סדרה עצמאית בעקבות קבוצה נבדלת של דמויות ורקעים, ועלילה ייחודית עם התחלה, אמצע וסוף. עם זאת, מרפי הצהיר כי עד סוף הסדרה הצופים יבינו את הקשר שבין העונות השונות. חלק מהאירועים המתרחשים בסדרה הושראו באופן רופף מאירועים אמיתיים.
רקע > עונה 1: בית הרצח

העונה הראשונה, בשם אימה אמריקאית: בית הרצח מתרחשת בהווה ועוקבת אחר סיפורה של משפחה שעוברת לאחוזה משופצת, לא מודעת לכך שהבית רדוף על ידי רוחות דייריו לשעבר.
העונה הראשונה היא על בגידה ובוחנת נושאים כגון: משפחה, אהבה וסליחה. הסיפור מתרחש בשנת 2011 ועוקבת אחרי משפחת הרמון: הפסיכיאטר בן (דילן מקדרמוט), אשתו ויויאן (קוני בריטון) ובתם המתבגרת ויולט (טאיסה פרמיגה) שעוברים מבוסטון ללוס אנג'לס לאחר שוויויאן עוברת הפלה ובן מנהל רומן עם אישה אחרת. משפחת הרמון עוברת לאחוזה משופצת ועד מהרה נתקלת בדיירי הבית לשעבר - משפחת לנגדון: קונסטנט לנגדון (ג'סיקה לאנג), שני ילדיה, טייט (אוון פיטרס) ואדי (ג'יימי ברואר) ובן זוגה שפניו הושחתו, לארי הארווי (דניס או'הר). ויויאן ובן מנסים להחיות מחדש את יחסיהם בעוד שוויולט הסובלת מדיכאון, מוצאת נחמה אצל טייט. משפחת לנגדון ולארי משפיעים לעיתים קרובות על חייהם של משפחת הרמון בזמן שזו מגלה שביתם החדש רדוף על ידי רוחות הדיירים הקודמים.
רקע > עונה 2: המוסד הסגור

העונה השנייה, שכותרתה אימה אמריקאית: המוסד הסגור, מתרחשת בשנת 1964 ועוקבת אחר סיפוריהם של פושעים הכלואים במוסד לחולי נפש המנוהל על ידי רופאים ונזירות.
העונה השנייה בוחנת סוגיות הקשורות לשפיות. הסיפור מתרחש בשנת 1964, ומלווה את החולים, הרופאים והנזירות שנמצאים במוסד הפסיכיאטרי בראיירקליף - מוסד לחולי נפש שנוסד על-מנת לטפל בפושעים לא שפויים. הסוהרים שמנהלים את המוסד כוללים את הנזירה ג'וד מרטין (ג'סיקה לאנג), סגניתה, הנזירה מארי יוניס (לילי רייב) ומייסד המוסד, הכומר טימותי הווארד (ג'וזף פיינס). הרופאים שהואשמו בטיפול בחולים במוסד כוללים את הפסיכיאטר ד"ר אוליבר תרדסון (זאכרי קווינטו) ואת המדען הסדיסט ד"ר ארתור ארדן (ג'יימס קרומוול). החולים, שרבים מהם טוענים שנכלאו שלא בצדק כוללים עיתונאית לסבית בשם לנה וינטרס (שרה פולסון), אדם החשוד כרוצח סדרתי קיט ווקר (אוון פיטרס) ורוצחת לכאורה בשם גרייס (ליזי ברושר). בנוסף, מפעילים על דיירי המוסד מניפולציות בדמות אלמנטים רוחניים ומדעיים וחזקה על ידי חייזרים שטניים ושדים.